text: Lokalopgør mellem Fredericia og Vejle i 1. division
  11 april 2015 kl. 12.25
  Fredericia er i overhængende nedrykningsfare og Vejle kan komme det, hvis de taber. Taber Fredericia hænger holdets træner højst sandsynligvis også i en tynd tråd.
  Der er meget på spil, når Vejle Boldklub og FC Fredericia i dag mødes i et lokalbrag i bunden af 1. division.
  Hvis VB vinder kampen i dag er nedrykningen knapt så faretruende, men hvis de taber til Fredericia FC, er kommer de faretruende nær en nedrykning.
  Fredericia har ikke vundet i 15 kampe i streg, og hvis de taber er nedrykning faretruende nær og deres træner Nicolai Wael skal måske se sig om efter et nyt job.
  Fredericia fik dog en kærkommen hjælp fredag, da de skrev kontrakt med den 34-årige tidligere FCK-spiller Hjalte Bo Nørregaard for resten af denne sæson.
  TV SYD følger kampen, og sender live i aften, hvor TV SYDS reporter Claus Elgaard beretter om følgerne af sejre og nederlag for de to klubber.
  